Obrazac A-2
REZIME PROGRAMA OBUKE
	Naziv programa obuke

	
„Mjesto i uloga instituta Lica za podršku u kontekstu Konvencije o pravima djeteta i njegovog najboljeg interesa”



	Autor, odnosno koautor programa obuke

	
Nikoleta Dajković i Mirjana Pavićević




	Realizator programa obuke

	
Nikoleta Dajković i Mirjana Pavićević




	Kontakt osoba (telefon i e-mail)

	
Nikoleta Dajković;  067/881207   nikoleta_martinovic@hotmail.com 




	Ciljevi i zadaci programa obuke i oblast socijalne i dječje zaštite na koju se odnose

	
Opšti cilj programa obuke je jačanje kapaciteta stručnih radnika i radnica zaposlenih u centrima za socijalni rad za razumijevanje normativnog okvira, svrhe, uloge, nadležnosti i granica djelovanja instituta Lica za podršku, kao mehanizma za ostvarivanje prava djeteta na informisano, sigurno i podržano učešće u postupcima koji ga se tiču.
Program je usmjeren na razumijevanje instituta Lica za podršku u kontekstu Konvencije Ujedinjenih nacija o pravima djeteta, naročito prava djeteta da izrazi svoje mišljenje i principa najboljeg interesa djeteta. Poseban akcenat stavljen je na razgraničenje uloge centra za socijalni rad, kao organa starateljstva, i uloge Lica za podršku, kao i na unapređenje njihove saradnje u postupcima koji se odnose na djecu.
Cilj programa nije osposobljavanje polaznika za vođenje specijalizovanih intervjua sa djecom, niti za primjenu terapijskih ili dijagnostičkih tehnika, već razumijevanje osnovnih principa podržavajuće komunikacije sa djetetom u kontekstu ostvarivanja prava djeteta na informisanje, participaciju i slobodno izražavanje mišljenja.
Specifični ciljevi programa obuke su da polaznici:
· razumiju osnovne principe, značaj i obavezujući karakter Konvencije o pravima djeteta, sa posebnim osvrtom na pravo djeteta da izrazi mišljenje i princip najboljeg interesa djeteta;
· razumiju nacionalni pravni i institucionalni okvir koji uređuje učešće djeteta u sudskim i upravnim postupcima;
· razumiju svrhu uvođenja instituta Lica za podršku i njegovo mjesto u sistemu zaštite prava djeteta;
· objasne osnovne zadatke, prava, obaveze i granice djelovanja Lica za podršku;
· razlikuju ulogu centra za socijalni rad, kao organa starateljstva, od uloge Lica za podršku;
· razumiju ko odlučuje o razgovoru sa djetetom u centru za socijalni rad, a ko odlučuje o postavljanju Lica za podršku;
· razlikuju svrhu stručnog razgovora sa djetetom u centru za socijalni rad od podržavajuće komunikacije koju sa djetetom ostvaruje Lice za podršku;
· prepoznaju situacije u kojima uključivanje Lica za podršku može doprinijeti ostvarivanju prava djeteta i njegovog najboljeg interesa;
· razumiju principe razmjene informacija između centra za socijalni rad, Lica za podršku i drugih aktera, uz poštovanje povjerljivosti i zaštite podataka o djetetu;
· prepoznaju osnovne etičke dileme u vezi sa učešćem djeteta u postupku, posebno u odnosu na dobrovoljnost, informisanost, zabranu pritiska, zabranu sugestije i očuvanje autentičnosti mišljenja djeteta;
· unaprijede razumijevanje međusektorske saradnje u postupcima koji se tiču djece.




	Sadržaj programa obuke

	Program obuke je podijeljen u dva modula.
⮚	Prvi modul (dan I): 
· Upoznavanje učesnika, predstavljanje i očekivanja od obuke;
· Konvencija o pravima djeteta kao osnov participacije djeteta;
· Nacionalni pravni i institucionalni okvir;
· Najbolji interes djeteta i pravo djeteta da izrazi mišljenje;
· Institut Lica za podršku: svrha, uloga i granice djelovanja;
· Rad u manjim grupama, grupna diskusija, vježbe.

⮚	Drugi modul (dan II):
· Razgraničenje uloga centra za socijalni rad i Lica za podršku;
· Komunikacija Lica za podršku sa djetetom: osnovni principi i granice;
· Međusektorska saradnja i studije slučaja;
· Rad u grupi, diskusija, vježbe.





	Kompetencije koje će program obuke razvijati

	
Po završetku obuke polaznici će biti osposobljeni da:
· razumiju osnovne standarde prava djeteta u kontekstu participacije i najboljeg interesa djeteta;
· objasne svrhu, pravni osnov, zadatke i granice djelovanja instituta Lica za podršku;
· razlikuju ulogu centra za socijalni rad od uloge Lica za podršku;
· prepoznaju situacije u kojima uključivanje Lica za podršku može doprinijeti ostvarivanju prava i najboljeg interesa djeteta;
· razumiju osnovne principe podržavajuće komunikacije sa djetetom, bez preuzimanja uloge procjenjivača, terapeuta ili ispitivača;
· postupaju uz poštovanje prava djeteta na informisanje, dobrovoljnost, povjerljivost i slobodno izražavanje mišljenja;
· prepoznaju značaj očuvanja autentičnosti mišljenja djeteta;
· primjenjuju principe međusektorske saradnje i profesionalnog razgraničenja uloga;
· prepoznaju etičke dileme u vezi sa učešćem djeteta u postupku;
· •	doprinose boljoj saradnji između centra za socijalni rad, Lica za podršku, suda i drugih relevantnih aktera.	



	Ciljna grupa profesionalaca kojima je obuka namijenjena

	Program je namijenjen stručnim radnicima i radnicama u sistemu socijalne i dječje zaštite, posebno zaposlenima u centrima za socijalni rad, koji u svom radu postupaju u predmetima koji se tiču djece i sarađuju sa sudovima, Licima za podršku i drugim relevantnim akterima u postupcima zaštite prava djeteta.
Ciljnu grupu čine socijalni radnici, psiholozi, pedagozi, specijalni pedagozi, pravnici i drugi stručnjaci zaposleni u sistemu socijalne i dječje zaštite.



	Uslovi za uključivanje profesionalaca u obuku

	
Preporuka je da obuci prisustvuju stručnjaci iz oblasti socijalne i dječje zaštite sa završenim osnovnim, specijalističkim ili master studijama iz oblasti društvenih i humanističkih nauka (socijalni radnici, psiholozi, pedagozi, specijalni pedagozi, andragozi, vaspitači, pravnici, sociolozi). Takođe, obuci mogu prisustvovati i studenti pomenutih obrazovnih profila.
Preporučeno je da obuci prisustvuju zaposleni sa manjim profesionalnim iskustvom i radnim stažom, kako bi se doprinijelo unaprjeđenju kompetencija za dalji rad u oblasti socijalne i dječje zaštite, ali ostali stručnjaci koji se u svakodnevnom radom bave djecom.




	[bookmark: _GoBack]Krajnji korisnici

	Korisnici usluga socijalne i dječje zaštite - djeca i njihove porodice




	Broj učesnika u grupi (min/max)

	
Predloženi broj učesnika je do 20, zbog postizanja optimalne grupne dinamike




	Dužina trajanja programa obuke

	
Program se realizuje u dva modula u trajanju od dva dana. Ukupno trajanje programa obuke je 12 sati. Program će se realizovati u dva uzastopna dana u trajanju od po 6 edukativnih sati, uključujući pauze.





